Woonwa tent - Forum Topic
Total Views: 83 151 627
Forums / 2. FAQ & General Chat / Woonwa tent
views: 39 290 225
03 Jan 2016 @ 15:58:34 pm
Dit is my eerste deelname aan die forum. Ek geniet dit baie en hou van die manier van interaksie tussen lede. Ek het na 30 jaar besluit om weer woonwa aan te koop en het een uit boedel gekoop. My problem is dat die tent vuil is as gevolg van voels mis en daar is modder aan die een kant. Ek besef ek kan dit nie skrop nie. Het iemand enige idee hoe om dit skoon te kry.
03 Jan 2016 @ 16:58:49 pm
Sover ek in die forum gelees het is sekere materiaal geskik om met seepoplossing skoon te maak. Blykbaar is die ou tipe egte seil nie geskik nie, maar die nuwer tipe wel.
Die raat wat ek het s� NIE sterk seep oplossings nie maar gewone koekie sunlightseep met water en sagte spons. Jy kan natuurlik dit skoonmaak en dan weer se�llaar gebruik om dit oor te seel. Hierdie produk is beskikbaar by kampwinkels.
Wat se die ander lede. Leon Coetzee ???
03 Jan 2016 @ 18:24:44 pm
David, die kant seile, of mure, kan jy met flow seep water was en dan goed laat droog word. Die het mos nie regtig water wat lê nie, daarom nie so belangrik nie, maar ek sou tog aan die buite kante net weer Schotch gaurd op spuit.
Die dak is ander storie, as jy dit wel met seep was, sal jy moet ordentlik laat seël anders gaan dit lek as dit reën.
My voorstel is, gooi die dak oop op gras of plaveisel ens, en spuit net af met lopende water (nie hoë druk nie) terwyl jy die ergste met besem af vee. Dan sou ek steeds met Scotch Gaurd of seëlaar behandel.
Die dak is baie belengrik dat dit waterdig bly.
WELKOM terug by die high class of holidaying
03 Jan 2016 @ 18:38:59 pm
03 Jan 2016 @ 20:39:15 pm
Baie dankie vir die verwelkoming. Ek neem kennis van die voorstelle en sal dit probeer. Ek het ook raat gekry om 'n koppie jik in 5 liter water te gooi en dit aan te spuit. Wanneer dit dan droog is met sagte borsel te vee. Wat is julle gevoel.
04 Jan 2016 @ 08:45:09 am
Ek sal uiters versigtig wees om enige vorm van tent-was toe te pas.
Ek sien jy is ook in die Weskaap terwyl Hugo Knoetze (advertensie hierbo) in Pretoria woonagtig is. Ek het my tentdak by hom laat skoonmaak tydens 'n terugkeer-rit van die Kruger Wildtuin. As jy nie jou tent by hom kan kry nie, is ek seker hy sal jou van die nodige raad kan voorsien. Kontak hom gerus.
04 Jan 2016 @ 08:58:01 am
04 Jan 2016 @ 08:58:04 am
04 Jan 2016 @ 08:58:05 am
04 Jan 2016 @ 12:27:26 pm
Welkom David ek lees in wegsleep daars advertensie van mense wat tente skoonmaak miskien hulle n lui gee, sterkte en geniet forum
04 Jan 2016 @ 13:52:19 pm
Welkom David. Ek het die ou-tipe seil as sytent en maak dit gereeld skoon met slegs water. Maak die seil goed nat en daarna gebruik ek die 'power washer' en meeste vuilheid word afgewas. Moet ook byvoeg dat my seile nooit werklik erg vuil is nie.
Sterkte en laat weet van jou sukses.
04 Jan 2016 @ 14:08:40 pm
Dawid welkom. Soos Hannes was ek my seile met skoon water en n hoe druk spuit en het nog nooit water lekke gehad nie
04 Jan 2016 @ 15:16:21 pm
Welkom David (BLY WEG VAN ENIGE BLEIK MIDDELS EN STERK SEEP OPLOSSINGS)
Met die sykante van jou tent behoort jy nie probleme te hê nie. Gooi op plaveisel spuit nat gooi twee hande vol waspoeier op en was met 'n sagte huis besem. Spuit af en hang op om droog te word.
Eerstens moet ons weet watse tipe materiaal is die tent dak. As dit 'n ou tipe seil materiaal is jy beperk tot 'n tuinslang en sagte besem. Geen seep middels word aan beveel nie. As jy wel seep wil gebruik, was poeier is die sterkste maar selfs dan is die kanse goed dat jy die dak sal moet herseel met NU-proof verkrygbaar by Campworld of Outdoor Warehouse.
As dit die nuwe tipe materiaal is wat lig is en amper 'n plastiek gevoel het as jy daaraan vat. Kan jy dieselfde prosedure volg soos vir die sykante. As hy daarna lek is dit net op die nate en bietjie Nuproof met 'n kwassie gesmeer aal op die nate sal als weer perfek hê.
04 Jan 2016 @ 16:50:25 pm
Volg maar Leon se raad.
04 Jan 2016 @ 20:27:25 pm
Ek is innig dankbaar vir al die raad. Ek geniet die forum baie en lees dit vir meer as 'n jaar. Die woonwa is 'n Wilk en ek neem dus aan dat dit ou tipe seil tent is. Ek sal julle raad volg en Hugo skakel, ek sien hulle is ook nou in Kaapstad, darem nie te ver van my af nie.